**REFERENCIA AOS QUINCE ANOS DA ASOCIACIÓN (2015-2020)**

O próximo día 5 de novembro cúmprense 15 anos que se constituíu a **Asociación Amigos do Patrimonio de Castroverde / Castro Verde**, non quero repetir aquí o que se comentou cando celebramos o décimo aniversario, que se pode ver en:

<https://amigosdopatrimoniodecastroverde.gal/wp-content/uploads/sites/19/2015/10/X-ANIVERSARIO.pdf>

<https://amigosdopatrimoniodecastroverde.gal/2015/10/23/celebracion-x-aniversario-da-asociacion/>

Daquela foron outras as circunstancias, tiñamos máis euforia e, non tiñamos enriba de nós a pandemia que este ano nos obriga a celebrar virtualmente o 15 anivesario, sen roteiro, sen xantar e sen a alegría que teriamos sen non foran as circunstancias que todos coñecemos.

Temos que simplemente agradecer a todos/as socios/as que nos acompañaron ao longo de todos estes anos, cadaquén participando da maneira e xeito que puido ou soubo. Algúns asistindo mensualmente ás diferentes actividades, outros axudando na organización das diferentes actividades e de  diversas maneiras, agradecemento para os/as que non poden participar pero están presentes como socios e *cunha* *lembranza especial para os que nos deixaron*, que non imos nomear, mais temos moi presentes na nosa memoria.

Dicir que Continuamos celebrando roteiros e facendo o mantemento dos que se sinalizaron no noso concello. Seguimos celebrando os Irmandamentos, o  Encontro anual de Asociacións, aínda que este ano non  o puidemos celebrar. Andamos na recuperación de cruceiros, nesas andamos, na recuperación da Fortaleza, de Soutomerille…, do que realmente non sabemos como está a situación xurídica e as negociacións, mais quixeramos  que se recuperaran para a *res publica* e para a súa conservación e desfrute sostible.

Debemos salientar a publicación de obras importantes de Socios que, aínda que non as publicou a asociación, forman parte importante da investigación da nosa historia**,** *Castro Verde* *nas crónicas* de Rogelio Reigosa (2017), *El Caballero Verde* (2018) e *A Fortaleza medieval de Castro Verde* (2019) **de Ricardo Polín** e *Rebelión nos coutos de Castroverde. Vasalos e fidlagos contra os señoríos. séculos XV-XIX* de **José Luís Díaz-Castroverde Lodeiro**, e así mesmo as continuas achegas sobre distintos temas relacionados con Castro Verde publicadas na rede polo socio de Honra, **Xosé Mª Gómez VIlabella.**

Oxalá foramos, A Asociación Amigos do Patrimonio de Castro Verde segue na súa teima de contribuír a defender e difundir divulgar e defender o Patrimonio cultural, artístico, monumental e natural, do Concello natural das terras de Castro Vede tal como rezan os Estatutos e a páxina ou revista dixital que temos e, niso andamos amigos/as.e para iso precisamos a colaboración e participación dos nosos/as amigos/as socios/as.

Saúde, Terra, Lingua e Patrimonio

Outoniño de 2020

Manolo Muñiz